|  |  | Makro-eraikuntza

## Makro-eraikuntza

Makro-eraikuntzak sarrera gisa irudi elementuak jasotzen eta gero makro-eraikuntzaren bidez irudi elementu bat edo gehiago itzultzen duen prozeduraren antzekoak dira. Erabiltzaileak definitutako eredu batean oinarrituta eraikitzen dira; Horrek esan nahi du, erabiltzaileak eraikuntza-sekuentzia bat behin bakarrik eraiki behar duela. Ondoren, DR. GEO-ri esan diezaioke sekuentzia hori makro-eraikuntza batean gorde nahi duela. Eraikuntza-sekuentzia bat grabatzeko, DR. GEO-k sekuentziaren hasierako elementuak eta emaitzako elementuak zein diren jakin behar du. Noski, emaitzako elementuak hasierako elementuen mende bakarrik egongo dira; bestela, DR. GEO-ek ezingo ditu emaitzako elementuak hasierako elementuetatik ondorioztatu.

Hasierako eta emaitzako elementuak ezagutzeaz baliatuz, DR. GEO-k eraikuntza-sekuentzia ondorioztatzen du eta makro-eraikuntza batean gordetzen du. Orduan, erabiltzaileak makro-eraikuntza hori exekutatzeko sarrerako elementuak (mota berekoak izan behar dute) irudian adierazi besterik ez du egin behar. Hala, makro-eraikuntzek emaitzako elementuak eraiki ditzakete.

(!) Irudi ertainetako elementu ikusezinak ere eraikitzen ditu makro-eraikuntzak. Elementu horiek ezinbestekoak dira emaitzako elementuak eraikitzeko.

Makro-eraikuntzaren eginbidea irudikatzeko, adibide bat erabiliko dugu. Adibide horretan, emandako hiru puntutatik pasatzen den zirkulu baten eraikuntza gorde nahi du erabiltzaileak, eta zentroa ere lortu nahi da.

Hasierako irudia

Makro-eraikuntza eraiki aurretik, erabiltzaileak azken irudia eraiki behar du; makro-eraikuntza eraikitzeko eredu gisa erabiltzen da.

Irudia lortutako eraikuntzarekin

- Makro-eraikuntza bat egitea
- >Makro-eraikuntza bat exekutatzea

|  |  | Makro-eraikuntza