|  |  | Makro-eraikuntza bat egitea

### Makro-eraikuntza bat egitea

Puntu honetan, eraikuntza-sekuentzia eginda dago. Orain, erabiltzaileak Dr. Genius-i esan behar dio sekuentzia honetatik makro-eraikuntza bat sortu nahi duela. `Eraiki makro bat` funtzioari dei diezaiokezu ikonoaren bidez edo irudi-ikuspegiaren laster-menuaren bidez.

Morroiaren elkarrizketa-koadroan, erabiltzaileak sarrera- eta irteera-parametroak eta makro-eraikuntzaren izena eta azalpena hautatzen ditu.

Makro-eraikuntza egiteko morroiaren elkarrizketa-koadroaren lehen orria

Elkarrizketa-koadroaren bigarren orria sarrera-parametroak hautatzeko erabiltzen da. Gure adibidean, horiek hasierako hiru puntuak dira. Erabiltzaileak bigarren orrira joan besterik ez du eta irudiko hiru puntuak hautatu. Hautatutako elementuek keinu egingo dute.

2. orria, hiru puntuak hautatuta daude

3. orrian, irteera-parametroak hauta daitezke. Gure adibidean, makro-eraikuntzaren emaitza zirkulua eta haren zentroa izatea nahi dugu. Sarrera-parametroen kasuan bezala hautatutako ditu irteerakoak.

3. orria, zirkulua eta haren zentroa hautatuta daude

4. orrian, erabiltzaileak makro-eraikuntzaren izena eta azalpena sartzen du. Informazio hori erabiltzaileak makro-eraikuntza bat exekutatzean bistaratuko da, eta, hala, makro-eraikuntzak beren artean bereizteko balioko du.

4. orria, makro-eraikuntzaren izena eta azalpena

Morroiaren elkarrizketa-koadroko azken orrian (5. orria), erabiltzaileak makro-erakikuntza amai dezake `Amaitu` botoia sakatuta. Aurreko orrietara ere itzul daiteke makro-eraikuntzaren parametroak doitzeko.

(!) Sarrera- eta irteera-parametroak bat ez badatoz (DR. GEO-k ezin du eraikuntzako logika atera), makro-eraikuntza ezin da eraiki. Kasu horretan, erabiltzaileak berriz pentsatu behar du sarrera- eta irteera-parametroen hautapenaz. Morroiaren elkarrizketa-koadroko 2. eta 3. orrietara itzul daiteke aukerak doitzeko.

Une honetan makro-eraikuntza eraikita dago eta DR. GEO-n gordeta. Hurrengo atalean, makro-eraikuntza nola erabili ikusiko dugu.

|  |  | Makro-eraikuntza bat egitea