|  |  | Sarrera

# Sarrera

Dr. Genius Gnome mahaigainerako geometria interaktiboko paketea da. Horren bidez, arau geometrikoak errespetatuz maneia daitezkeen irudi geometrikoak sor ditzakete erabiltzaileek. Programa lehen hezkuntzako zein bigarren hezkuntzako ikasleek erabil dezakete.

DR. GEO-ren ongietorri-pantaila

Irudi geometriko huts berri bat sortzeko, tresna-barrako lehen botoian (ezkerrean) egin behar du klik erabiltzaileak. Menu-barrako `Fitxategia->Berria->Irudia` menu-elementua erabiliz ere sor daiteke irudi bat. Irudi berri bat sortzean, sei ikonoko tresna-barra bat agertzen da. Tresna-barrako azken elementua (eskuinean) aukera-menua da; uneko irudi geometrikoaren eskala doitzeko erabiltzen da.

Irudi geometriko hutsa

Sei ikonoek funtzio-mota desberdinak dituzte. Funtzio horiek hurrengo atalean azaltzen dira.

DR. GEO-ren irudia eta azalpena

Irudi bakoitzarekin panel bat dago erabilgarri. Lehenespenez, panela ezkerreko muturrera eramaten da irudia bakarrik gera dadin ikusgai. Edozein unetan, erabiltzaileak panela eskuinera eraman dezake irudiaren azalpena ikusgai izateko. Irudiaren azalpena zuhaitz-zerrenda bat da. Zuhaitza irudiaren elementu guztiek osatzen dute. Beste elementuen mendean dauden elementuak bistara daitezke '+' ikurra sakatuz, hala erabiltzaileak elementu horren gurasoak bistara ditzake.

|  |  | Sarrera