|  |  | DR. GEO-ren Guile Script-a

## DR. GEO-ren Guile Script-a

DR. GEOGuile-rekin bateragarria da. Guile script-ak DR. GEO-ren barruan exekuta daitezkeela esan nahi du horrek. Baina zer da Guile? Guile-ren eskuliburuak hau dio:

Guile Scheme programazio-lengoaiaren interpretatzailea da eta hainbat ingurunetan erabiltzeko prestatuta dago.

Aipamen hauek zehaztasunez azaltzen dute Guile nola erabiltzen den DR. GEO-ren barruan:

Shell baten modura, Guile modu interaktiboan exekuta daiteke, erabiltzailearen adierazpenak irakurtzen, haiek ebaluatzen eta emaitzak bistaratzen, edo script-en interpretatzaile gisa, dokumentu bateko Scheme kodea irakurtzen eta exekutatzen. Bestalde, Guile objektuen liburutegi gisa ere erabil daiteke, eta horrela beste aplikazioek Scheme interpretatzaile osoa erraz sar dezakete. Aplikazio batek Guile hizkuntza-luzapen gisa -konfigurazio-hizkuntza erraza eta ahaltsua- erabil dezake, edo aplikazioak emandako primitiboak konektatzen dituen helburu anitzeko "itsasgarri" gisa.

DR. GEO-n, APIa Guile interpretatzailearen bidez dago erabilgarri. API hori kako-multzoa da motor geometrikoan. Ondorioz, erabiltzaileak script-ak idatz ditzake irudi-elementuak maneiatzeko (geometrikoak eta zenbakizkoak). Aldi berean, script-ak beste edozein bezala irudi-elementuak direnez, ez daude fitxategi bereizietan gorde beharrik; irudiaren fitxategian gordetzen dira. Aurrerantzean, DGS akronimoa erabiliko dugu DR. GEO-ren Guile Script-arentzat.

- DGS bat sortzea
- DGSri buruz gehiago

|  |  | DR. GEO-ren Guile Script-a